Tot i que volen una reforma integral de tot el tram del passeig que passa pel barri, el que demanen en una primera instància és que es faci el mateix que s’ha fet en el tram més perifèric del passeig, el corresponent a la platja de Llevant, a tocar del Fòrum. L’estiu passat es van retirar part dels cotxes eixamplant el pas per a vianants, bicicletes i corredors. De fet, segons expliquen els veïns, l’Ajuntament s’havia compromès a fer una actuació semblant a aquesta pel tram que ells reivindiquen però torna a arribar el bon temps, això no s’ha produït i tornen a sorgir els problemes de convivència entre els diferents usuaris del passeig, que es veu desbordat els festius i els caps de setmana.